b'\n_START_ARTICLE_\nKorjakid\n_START_PARAGRAPH_\nKorjakid on rahvas Venemaal Kamt\xc5\xa1atka poolsaare p\xc3\xb5hjaosas (peamiselt Korjaki AR-s). 1989. aasta rahvaloenduse andmeil oli neid 9200, 2002. aasta rahvaloenduse andmeil 8743, kellest 60% oskab korjaki keelt. 2010. aasta rahvaloenduse andmetel elas Venemaal 7953 korjakki._NEWLINE_Alates 18. sajandist on nad \xc3\xb5igeusklikud. L\xc3\xb5unapoolsem osa neist on venestunud._NEWLINE_T\xc3\xbc\xc3\xbcpilisteks tegevusaladeks on mereimetajate k\xc3\xbcttimine rannikul ning p\xc3\xb5hjap\xc3\xb5drakasvatus sisemaa tundraaladel. Traditsiooniliseks elamuks on jarangad. Tegelevad ka luunikerduste valmistamisega.'